biswa921/hiwiki-latest-pages-articles-raw huggingface dataset:
शेर्लोटस वेब (1973 फ़िल्म)

शेर्लोटस वेब () १९७३ में हैना-बार्बरा प्रोडक्शंस द्वारा निर्मित एनीमेटेड फिल्म है। यह इबी इ. बी. वाइट द्वारा लिखित इसी नाम की पुस्तक पर आधारित फ़िल्म है। पुस्तक की तरह ही यह फ़िल्म एक सुवर के बारे में है जिसे कत्लखाने से एक शेर्लोट नाम की बुद्धिमान मकड़ी बचा लेती है।

एक सिधा डीवीडी के लिए अगली कड़ी, शेर्लोटस वेब २: विल्बरस ग्रेट एडवेंचर, था जारी की २००३।

 कथानक 
एक सुवरों का झुंड अरब्ले के खेत में पैदा होता है। जब जॉन अरब्ले को पता चलता है कि उनमे से एक सुवर भोत छोटा है तो वह उसे कत्लखाने को बेचने का फैसला करता है। पर जब उसकी बेटी फर्न को सुवर की किस्मत के बारे में पता चलता है तो वह उसे बचा लेती है और अपने पिता को बताती है कि सिर्फ उसके छोटे होने के कारण उसे मारना सही नहीं होगा। वह उसे पाल कर बड़ा करती है और उसका नाम विल्बर रखती है। परन्तु उसे पालने के छह महीने बाद ही जॉन फर्न को बताता है कि अब विल्बर को बचाने का वक्ता आ गया है। फर्न गुखी मन से विल्बर को अलविदा कहती है जिसे उसके चाचा होमर ज़करमन खरीद लेता है। जब विल्बर एक भेड़ के बछड़े के साथ खेलने की किशिश करता है तो उसके पिता उसे कहते हैं कि भेंडे सुवरों के साथ नहीं खेलती क्यूंकि वे बहुत जल्द ही खाने की वस्तुओं में बदल जाती है। विल्बर यह सुनकर रोना शुरू कर देता है कि और कहता है कि वह मारना नहीं चाहता पर एक आवाज़ उसे आश्वासन देती है। अगले दिन वह आवाज़ उसे गाना गा कर सुनती है और बताती है कि वह शेर्लोट नाम की मकड़ी है। वह उसे अपने जाले में सन्देश लिख कर बचा लेती है। अंत में मकड़ी मर जाती है पर उसके ५११ बच्चे रह जाते हैं। उनमे से तिन को छोड़ कर सभी चले जाते हैं परन्तु विल्बर कहता है कि वे कभी शेर्लोट की याद नहीं मिटा पाएँगे।

 आवाज़ 
 हर्ब वीरगन - लार्वी
 डोंन मेसिक - जेफ्री
 हेनरी गिब्सन - विल्बर
 पौल लिंडे - टेम्पलटन
 रेक्स एलेन - कहानीकार
 डेबी रेनोल्ड्स - शेर्लोट

 सन्दर्भ 

 बाहरी कड़ियाँ 
 
 
 
 

श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:एनीमेटेड फ़िल्में
कूत्तु

'कूत्तु' की प्रस्तुति चाक्यार जाति के कलाकार द्वारा प्रस्तुत की जाती हैं। मंदिर में स्थापित कूत्तंपलम (नाट्यगृह) में कूत्तु प्रस्तुत किया जाता है। जिस मंदिर में कूत्तंपलम् नहीं है वहाँ छोटा सा पंडाल या भोजन गृह (ऊट्टुपुरा) में कूत्तु प्रस्तुत किया जाता है। चाक्यार कलाकार पुराण और इतिहास कथाओं के चंपू काव्य को आधार बनाकर साभिनय प्रवचन करते हैं। वे कथा के प्रत्येक पात्र का अभिनय प्रस्तुत करते हैं। नंपियार मिष़ाव नामक बाजा बजाते हैं। तीखा व्यंग्य और तीक्ष्ण सामाजिक आलोचना कूत्तु की विशेषता है। यद्यपि कूत्तु अनेक प्रकार के होते हैं लेकिन एक ही व्यक्ति द्वारा प्रस्तुत प्रबन्धकूत्तु अधिक प्रचलित है। आज कल कूत्तु से तात्पर्य प्रबन्धकूत्तु से है। कूटियाट्टम में विदूषक वेष में चाक्यार प्रबन्ध कूत्तु में अपनी कला को प्रस्तुत करते हैं। कूत्तु के अनेक भेद हैं - नंगियार कूत्तु, मतविलासम कूत्तु, अंगुलीयान्कम कूत्तु। पुराने समय में एष़ामन्कम्, ब्रह्मचारिकूत्तु, परक्कुम कूत्तु आदि प्रचलित थे पर अब वे लुप्तप्रायः हो गये हैं। जिस कूत्तु में एक पात्र दूसरे पात्रों का भी अभिनय करता है उसे पकर्न्नाट्टम कहते हैं। 

 प्रबंधक्कूत्तु 
 
प्रबंधक्कूत्तु कूत्तु क्री़डा़ में सर्वाधिक प्रचलित है। कूटियाट्टम के विदूषक के वेष में मंच पर आने वाले चाक्यार पुराण कथा सम्बन्धी चम्पू प्रबंध का गान कर अभिनय के द्वारा भाव को विस्तार से समझाते हैं। चाक्यार चम्पू काव्य के गद्य और पद्य की विस्तृत व्याख्या करते हैं। वे उपकथाओं को जोड़ते हुए तथा अपनी कल्पना के अनुसार संदर्भ बनाते हुए समकालीन जीवन की आलोचना करने तथा सभासदों को परिहास करने के अवसर भी निकालते हैं। वे दर्शकों की ओर इशारा कर उसका परिहास कर सकते हैं। समाज ने चाक्यार को इसकी आज़ादी दे रखी है। 

चाक्यार की वेशभूषा देखिए। सिर पर लाल रंग के कपड़ा बाँधकर मुख पर चावल का आटा, हल्दी, कालिमा आदि से प्रसाधन करके एक कान में कुण्डल और दूसरे कान पर ताम्बूल घोंसकर तेट्टिप्पूव (एक प्रकार का फूल) लटकाकर चाक्यार पहुँचते हैं। कई तहें डालकर वस्त्र पहनते हैं। वे भद्रदीप जलाकर उसके सम्मुख अपना एकाभिनय प्रदर्शित करते हैं। 

 नंगियार कूत्तु 
 
चाक्यार जाति की नारियाँ भी कूत्तु प्रस्तुत करती हैं। कूडियाट्टम् में नंगियार ही नारी वेश धारण कर अभिनय करती हैं। कूडियाट्टम की परिशिष्ट कला है नंगियार कूत्तु। 'सुभद्रा धनंजय' नामक संस्कृत नाटक के द्वितीय अंक की सुभद्रा की दासी का वेष नंगियार कूत्तु में प्रस्तुत होता है। द्वारिका नगर वर्णन, श्रीकृष्ण जन्म, बालक्रीडाएँ इत्यादि से लेकर सुभद्रा और अर्जुन के प्रेम सम्बन्ध तक की कथा का नंगियार व्याख्या के साथ अभिनय करती हैं। वे नर या नारी सभी के भावों की प्रस्तुति करती है। एक ही पात्र द्वारा अन्य कई पात्रों को अभिनय द्वारा प्रस्तुत करने की कला पकर्न्नाट्टम कही जाती है। नंगियार कूत्तु अधिक जनप्रिय नहीं है। उषा नंगियार, मार्गी सति आदि प्रसिद्ध नंगियार कूत्तु कलाकार हैं।

श्रेणी:केरल
कृष्णनाट्टम

right|thumb|250px|कथकलीके प्रस्तुतकर्ता कोट्टारक्करा तंपुरान ने भी कृष्णनाट्टम से प्रेरणा ली थी |
17वीं शताब्दी के मानवेदन नामक सामूतिरि राजा द्वारा प्रस्तुत दृश्यकला कृष्णनाट्टम कहलाती है। मानवेदन ने श्रीकृष्ण कथा को आधार बनाकर संस्कृत में 'कृष्णगीति' नामक दृश्यकाव्य की रचना की थी। यह कथा अभिनय की दृष्टि से भी श्रेष्ठ थी। इसके अंतर्गत अवतारम्, कालिय मर्दनम्, रासक्रीडा, कंसवधम्, स्वयंवरम्, बाणयुद्धम्, विविधवधम्, स्वर्गारोहणम् नामक कथाएँ आती हैं, जिनकी प्रस्तुति आठ दिनों तक चलती है। 

 प्रधान अभिनय 
कृष्णनाट्टम में नृत्त प्रधान अभिनय का महत्त्व है। कृष्णनाट्टम में लोक नृत्य परम्परा का प्रभाव लक्षित होता है। गायक श्लोक और पद गाते हैं और अभिनेता उनकी ताल - लय पर नृत्य को प्रधानता देते हुए अभिनय करते हैं। इस की प्रस्तुति में टोपी मद्दल, शुद्ध मद्दल, इडक्का आदि वाद्यंत्रों का प्रयोग होता है। टोपी मद्दल सात्विक वेषों की प्रस्तुति के लिए तथा शुद्ध मद्दल आसुरू वेषों की प्रस्तुति के लिए प्रयुक्त किये जाते हैं। चेम्पटा, चेम्पा, अटन्ता, पंचारि आदि तालों पर किया जानेवाला नृत्य 'कृष्णनाट्टम' की विशेषता है। 

 मान्यताएं 
कहा जाता हैं कि कथकळि के प्रस्तुतकर्ता कोट्टारक्करा तंपुरान ने भी कृष्णनाट्टम से प्रेरणा ली थी। किंवदन्ति है कि जब तंपुरान अपने यहाँ कृष्णनाट्टम संघ को अमंत्रित किया तो सामूतिरि ने असहमति प्रकट की। इसी से नाराज़ होकर कोट्टारक्करा तंपुरान ने रामनाट्टम लिखा। कृष्णनाट्टम का अधिक प्रचार नहीं है। गुरुवायूर मंदिर में भक्त मनौती के रूप में कृष्णनाट्टम का आयोजन करवाते हैं। इसी कारण यह कला आज भी जीवित है। ऐसा विश्वास है विशेष दिन की कथा मनौती के रूप में प्रस्तुत कराने से अभीष्ट सिद्धि होती है। पुत्र प्राप्ति केलिए 'अवतार', विवाह संपन्न होने केलिए 'स्वयंवर', स्त्रियों के ऐश्वर्य केलिए 'रासक्रीडा', शत्रुसंहार केलिए 'कंसवध', दारिद्रय मुक्ति केलिए 'विविद वध', सर्पकोप शमित करने केलिए 'कालियमर्दन', मंगलकार्य प्राप्ति के लिए 'बाणयुद्ध' आदि प्रस्तुत करवाये जाते हैं। ऐसा नियम है कि 'स्वर्गारोहण' अकेले नहीं किया जाना चाहिए। उसके साथ 'अवतार' को भी प्रस्तुत करवाना चाहिए। 'स्वर्गारोहण' कथा की प्रस्तुति से किसी विशेष प्रयोजन के सिद्ध होने का कोई निर्देश नहीं मिलता है।

श्रेणी:केरल
भारत के शास्त्रीय नृत्य

भारत के शास्त्रीय नृत्य इस प्रकार हैं- ओडिसी, कथक, कथकली, कुचिपुड़ी, भरतनाट्यम्, मणिपुरी, मोहिनी आटम, यक्षगान|

श्रेणी:भारत के नृत्य
केरल की वास्तुकला

350px|thumb|right|वडकुनाथन मंदिर

केरल की वास्तु कला विशिष्ट प्रकार की है। इसकी विशेषता लालित्य है जिसके उत्तम उदाहरण हैं मंदिर और प्राचीन इमारतें। इनका निर्माण वास्तुविद्या विधि के अनुसार किया गया है। केरलीय वास्तुकला के सौन्दर्य की अभिव्यक्ति केवल मंदिरों में ही नहीं वरन् गिरजाघरों तथा मस्जिदों में भी हुई है। केरल के प्रमुख वास्तुकला से सम्बन्धित ग्रन्थ हैं - तन्त्र समुच्चयम, शिल्पचन्द्रिका, मनुष्यलय चन्द्रिका आदि।

वास्तुकला, केरल की
केरल का संगीत

thumb|तानपुरा बजाती हुई संगीतकार
संगीत का श्रव्यकला के रूप में महत्वपूर्ण स्थान है। इसके दो पक्ष हैं लोकगीत तथा शास्त्रीय संगीत। अनुष्ठान कलाओं से जुडे लोकगीत, देवता स्तुतिपरक गीत, श्रम से जुडे गीत, तिरुवातिरक्कळी, कुम्मि, कोलाट्टम और मनोरंजन केलिए पुराण कथागीत, वंचिप्पाट्टुकल आदि लोकगीतों के भेद हैं। केरल में अनेक वाद्ययंत्र है जो लोक संगीत से जुडे हैं। 

यहाँ संगीत शास्त्र नियमों के आधार पर शास्त्रीय गीतों की रचना हुई। वाद्य संगीत तथा वाद्य रहित संगीत दोनों इस विभाग में आते हैं। सोपान संगीत, कथकळि गीत, पंचवाद्य, चेण्डमेलम इत्यादि शास्त्रीय संगीत के अंतर्गत आते हैं।

 कर्नाटक संगीत 
कर्नाटक संगीत को भी केरल की महत्वपूर्ण देन है। केरल में अनेक गान रचयिता हुए हैं जिनमें प्रमुख हैं - स्वाति तिरुनाळ, इरयिम्मन तंपि, कुट्टिक्कुंञु तंकच्चि, के. सी. केशव पिळ्ळै आदि। यहाँ प्रसिद्ध गायकों की संख्या भी कम नहीं है - षट्काल गोविंदमारार, चेंपै वैद्यनाथ भागवतर, के. वी. नारायण स्वामी, के. एस. नारायण स्वामी, एम. डी. रामनाथन, टी. एन. कृष्णन, एम. एस. गोपाल कृष्णन, टी. एस. मणि अय्यर, येशुदास आदि। अनेक केरलीय संगीतज्ञों ने शास्त्रीय संगीत पर ग्रंथ रचे हैं।

संगीत, केरल का
संगीत, केरल का
संगीत, केरल का
लाहौर ज़िला

thumb|alt=लाहौर ज़िला |लाहौर ज़िला
लाहौर ज़िला, पाकिस्तान के पंजाब प्रांत का एक जिला। यह मुख्यतः एक नगरीया जनपद है, और ऐतिहासिक लाहौर शहर तथा उसके उपनगरीय क्षेत्रों को घेरता है। यह क्षेत्र ऐतिहासिक तथा सांस्कृतिक दृष्टिकोण से, केवल पंजाब और पाकिस्तान ही नहीं बल्कि पूरे भारतवर्ष में महत्वपूर्ण स्थान रखती है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी अधिकांश लोगों द्वारा समझी जाती है। प्रभुख प्रशासनिक भाषाएँ उर्दू और अंग्रेज़ी है।

यह पूर्णतः एक शहरी इलाका है, अतः प्रशासन हेतु इस ९ "नगरों"(उर्दू:,टाउन) में बाँटा गया है, जिन्हें और भी छोटे यूनियन परिषदों में विभाजित किया गया है। जिनमे से कई इलाके लाहौर शहर में ऐतिहासिक महत्व रखते हैं, जबकि कई आधुनिक क्षेत्र हैं।

सन्दर्भ

इन्हें भी देखें
पाकिस्तान के ज़िले
पाकिस्तान में स्थानीय प्रशासन
 पंजाब (पाकिस्तान) 
 लाहौर  (शहर)

बाहरी कड़ियाँ
www.pakinformation.com-पाकिस्तान के ज़िलों की सूची
पाकिस्तान ब्यूरो ऑफ़ स्टॅटिस्टिक्स की आधिकारिक वेबसाइट-1998 की जनगणना(जिलानुसार आँकड़े)

श्रेणी: लाहौर ज़िला 
श्रेणी:पाकिस्तानी पंजाब के ज़िले
श्रेणी:पंजाब (पाकिस्तान)

श्रेणी:लाहौर
झेलम ज़िला

thumb|230px|पाकिस्तानी पंजाब प्रांत में झेलम ज़िला (लाल रंग में)
झेलम (उर्दू: , अंग्रेज़ी: Jhelum) पाकिस्तान के [पंजाब प्रांत का एक ज़िला है। यह झेलम नदी से लेकर सिन्धु नदी के बहुत पास तक विस्तृत है। यहाँ के बहुत से लोग किसी ज़माने में ब्रिटिश राज की फ़ौज में और आजकल पाकिस्तानी फ़ौज में काम करते हैं। झेलम ज़िले में नमक कोह (नमक पर्वत) फैले हुए हैं जिनमें से खेवड़ा नमक खान जैसी खानों से नमक निकाला जाता है और जो सदियों से उत्तरी भारतीय उपमहाद्वीप में नमक का एक मुख्य स्रोत रहा है। यह पाकिस्तानी पंजाब प्रान्त के उत्तर में स्थित है। इसकी सीमाएँ दक्षिण में सरगोधा ज़िले से, दक्षिण-पूर्व में झेलम नदी और गुजरात ज़िले से, पश्चिम में चकवाल ज़िले से और उत्तर में रावलपिंडी ज़िले से लगतीं हैं। इस ज़िले का प्रशासनिक केंद्र झेलम शहर है।

 विवरण 
झेलम ज़िले में सन् २००६ में ११,०३,००० लोगों की आबादी थी। इसका क्षेत्रफल क़रीब ३,५८७ वर्ग किमी है। कहा जाता है कि महाभारत-काल में पांडवों ने यहाँ नमक कोह के पहाड़ों में शरण ली थी।The Encyclopædia Britannica: A Dictionary of Arts, Sciences, Literature and General Information, Volume 15 , Cambridge University Press, 1911, ... Hindu tradition represents the Salt Range as the refuge of the five Pandava brethren during the period of their exile ... सिकंदर और पोरस की लड़ाई भी शायद इसी ज़िले में हुई थी। जाट लोग और जंजूआ राजपूत यहाँ के मूल निवासी हैं। प्रसिद्ध हिन्दी फिल्म अभिनेता सुनील दत्त झेलम ज़िले के ख़ुर्द गाँव में पैदा हुए थे।

 झेलम ज़िले के कुछ नज़ारे 

 इन्हें भी देखें 
 पाकिस्तानी पंजाब
 झेलम नदी
 नमक कोह

 सन्दर्भ 

श्रेणी:पाकिस्तानी पंजाब के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
झंग ज़िला

thumb|230px|पाकिस्तानी पंजाब प्रांत के बीच में १२ संख्या द्वारा नामांकित ज़िला झंग है (पीले रंग में)
झंग (उर्दू: , अंग्रेज़ी: Jhang) पाकिस्तान के पंजाब प्रांत का एक ज़िला है। झंग ज़िले की राजधानी झंग शहर है। इस ज़िले की चार तहसीलें हैं - झंग, अठारा हज़ारी, शोरकोट और अहमदपुर सियाल। यह ज़िला पाकिस्तानी पंजाब प्रान्त के मध्य में स्थित है। इसकी सीमाएँ उत्तर में सरगोधा ज़िले से, उत्तर-पूर्व में गुजराँवाला ज़िले से, पूर्व में फ़ैसलाबाद और टोबा टेक सिंह ज़िलों से, दक्षिण में ख़ानेवाल और मुज़फ़्फ़रगढ़ ज़िलों से, पश्चिम में लइया और भक्कर ज़िलों से और पश्चिमोत्तर में ख़ुशाब ज़िले से लगतीं हैं।

 विवरण 
झंग ज़िले में सन् २००६ में ३३,५३,००० लोगों की आबादी थी। इसका क्षेत्रफल क़रीब ८,८०९ वर्ग किमी है। झंग ज़िले का इलाक़ा पंजाब और पूरे भारतीय उपमहाद्वीप के सबसे पुराने आबाद हुए क्षेत्रों में से एक समझा जाता है। यहाँ पंजाबी भाषा की एक अलग 'झंगोची' नामक उपभाषा बोली जाती है, जिसे कभी-कभी 'झांगवी' या 'रचनावी' भी कहते हैं। पंजाब के दो लोक-नृत्य - झुम्मर और सम्मी - झंग से ही उत्पन्न हुए हैं। पंजाब की प्रसिद्ध हीर-राँझा प्रेमकथा की हीर भी झंग ज़िले की ही रहने वाली थी। यहाँ सदियों से सियाल समुदाय का ज़ोर रहा है।The imperial gazetteer of India, William Wilson Hunter (Director-General of Statistics to the Government of India), Trubner & Co, London, 1881, ... In modern times, the history of Jhang centers in the family of Sials ... sials of Jhang are Muhammadans of Rajput descent, whose ancestor, Rai Shankar of Daranagar, emigrated early in the 13th century from the Gangetic Doab ...

 झेलम जिले के कुछ दृष्य 

 इन्हें भी देखें 
 झंग
 सियाल
 पाकिस्तानी पंजाब
 हीर राँझा

 बाहरी कड़ियाँ 
 त्रिमू हेड (बाँध) की सैर, झेलम और चनाब नदियों के संगम-स्थल के बाद बने बांध की यू-ट्यूब पर छोटी फ़िल्म

 सन्दर्भ 

श्रेणी:पाकिस्तानी पंजाब के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
गुजरात ज़िला

thumb|230px|पाकिस्तानी पंजाब प्रांत में गुजरात ज़िला (लाल रंग में)
अगर आप भारत के गुजरात राज्य पर जानकारी ढूंढ रहें हैं तो गुजरात का लेख देखिये
गुजरात (उर्दू: , अंग्रेज़ी: Gujrat) पाकिस्तान के पंजाब प्रांत का एक ज़िला है। गुजरात ज़िले की राजधानी गुजरात शहर है। इस ज़िले की तीन तहसीलें हैं - गुजरात, खारियाँ और सराय आलमगीर। यह ज़िला पाकिस्तानी पंजाब प्रान्त के पूर्वोत्तर में स्थित है। इसकी सीमाएँ पूर्वोत्तर में पाक-अधिकृत कश्मीर के मीरपुर ज़िले से, पश्चिमोत्तर में झेलम नदी से जो इसे झेलम ज़िले से अलग करती है, पूर्व और दक्षिण पूर्व में चेनाब नदी से जो इसे गुजराँवाला ज़िले से और सियालकोट ज़िले से अलग करती है और पश्चिम में मंडी बहाउद्दीन ज़िले से लगतीं हैं। कृपया ध्यान देन कि एक ही नाम होने के बावजूद पाकिस्तानी पंजाब के गुजरात ज़िले का भारत के गुजरात राज्य से कोई लेना-देना नहीं है।

 विवरण 
झंग ज़िले में सन् २०११ में २९,४८,००८ लोगों की आबादी थी। इसका क्षेत्रफल क़रीब ३,१९२ वर्ग किमी है। ऐतिहासिक रूप से यह राजा पोरस के राज्य का हिस्सा हुआ करता था जिसे सिकंदर ने जुलाई ३२६ ईसापूर्व में फ़तेह कर लिया। चार साल बाद यवनों के खिलाफ़ हुए राष्ट्रीय भारतीय जागरण में चन्द्रगुप्त मौर्य ने इसपर क़ब्ज़ा करके इसे अपने साम्राज्य में शामिल कर लिया। सम्राट अशोक की मृत्यु तक यह मौर्य साम्राज्य के अधीन रहा लेकिन फिर हिंद-यवन राजा दिमित्रियस ने २३१ में इसपर नियंत्रण कर लिया। १२० ईसापूर्व के आसपास इसपर हिंद-पार्थी राजा मोगा का राज हुआ। पहली शताब्दी ईसवी में पूरे पंजाब पर युएझ़ी लोगों का क़ब्ज़ा हुआ और यह ज़िला भी उसमें शामिल था। उसके बाद इसपर गुज्जर लोगों का राज हुआ और इस ज़िले का नाम उन्हीं लोगों से आता है।Imperial gazetteer of India, Volume 12 , Sir William Wilson Hunter, Great Britain. India Office, Clarendon Press, 1908, ... part of the kingdom of Porus, who was defeated by Alexander, probably in the Karri plain beyond the Jammu border, in July, 326 BC ; but four years later was conquered by Chandragupta Maurya in the national rising which took place on the death of Alexander. It remained under the Mauryas until shortly after the death of Asoka in 231 ...

 गुजरात ज़िले के कुछ नज़ारे 

 इन्हें भी देखें 
 पाकिस्तानी पंजाब
 गुज्जर लोग

 बाहरी कड़ियाँ 
 गुजरात, पाकिस्तान की सैर, यू-ट्यूब पर छोटी फ़िल्म

 सन्दर्भ 

श्रेणी:पाकिस्तानी पंजाब के ज़िले
श्रेणी:पाकिस्तान के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
श्रेणी:ज़िला गुजरात
गुजराँवाला ज़िला

thumb|230px|पाकिस्तानी पंजाब प्रांत में गुजराँवाला ज़िला (लाल रंग में)
गुजराँवाला (उर्दू: , अंग्रेज़ी: Gujranwala) पाकिस्तान के पंजाब प्रांत का एक ज़िला है। गुजरात ज़िले की राजधानी गुजराँवाला शहर है। इस ज़िले की चार तहसीलें हैं - गुजराँवाला, कामोंकी, नौशहराँ विरकाँ और वज़ीराबाद। यह ज़िला पाकिस्तानी पंजाब प्रान्त के पूर्वोत्तर में स्थित है। इसकी सीमाएँ उत्तर में गुजरात ज़िले से, पूर्वोत्तर में सियालकोट ज़िले से, दक्षिण और दक्षिण पूर्व में शेख़ुपुरा ज़िले से, पश्चिम में हाफ़िज़ाबाद ज़िले से और पश्चिमोत्तर में मंडी बहाउद्दीन ज़िले से लगतीं हैं।

 विवरण 
गुजराँवाला ज़िले में सन् २०१० में ४९,१०,६०० लोगों की आबादी थी। इसका क्षेत्रफल क़रीब ५,९८८ वर्ग किमी है। इस ज़िले के असरूर गाँव को चीनी धर्मयात्री ह्वेन त्सांग द्वारा वर्णित प्राचीन ताकी शहर के रूप में पहचाना गया है। यहाँ बहुत से बौद्ध धर्म से सम्बंधित खँडहर हैं। धीरे-धीरे यह शहर गुमनाम हो गया और पंजाब में लाहौर मुख्य शहर के रूप में उभरा।Imperial gazetteer of India , Sir William Wilson Hunter, Great Britain. India Office, Clarendon Press, 1908, ... The village of Asarur has been identified as the site of the town of Tse-kie or Taki, visited by Hiuen Tsiang about AD 630, and described by him as the capital of the Punjab. Here immense ruins of Buddhist origin are still to be seen ... आगे चलकर इस क्षेत्र का नाम गुज्जर लोगों पर पड़ा (गुजराँवाला 'गुज्जर वाला' का पंजाबी रूप है)।Costumes and ornaments of Chamba, Kamal Prashad Sharma, Surinder Mohan Sethi, Indus Publishing, 1997, ISBN 978-81-7387-067-5, ... There are many localities and regions called after Gurjaras. Gujranwala, Gujarat and Gujjar Khan (in west Punjab) are associated with these people ... जब पंजाब में सिख धर्म उभरा तो आने वाले महाराजा रणजीत सिंह के दादा, चरत सिंह ने इसे अपना और अपने पुत्र का गढ़ बना लिया, हालांकि तब यह एक जंगली-देहाती इलाक़ा माना जाता था। महाराजा रणजीत सिंह इसी ज़िले में पैदा हुए और जब तक उन्होंने लाहौर पर क़ब्ज़ा नहीं कर लिया तब तक यही उनकी राजधानी बना रहा। आज़ादी से पहले इस ज़िले के ५०% लोग मुस्लिम, ३०% हिन्दू और १०% सिख थे, लेकिन भारत के विभाजन के बाद अब यह ज़िला लगभग १००% मुस्लिम है।

 गुजराँवाला ज़िले के कुछ नज़ारे 

 इन्हें भी देखें 
 पाकिस्तानी पंजाब
 गुज्जर लोग
 गुजराँवाला

 बाहरी कड़ियाँ 
 गुजराँवाला शहर की सैर, यू-ट्यूब पर छोटी फ़िल्म

 सन्दर्भ 

श्रेणी:पाकिस्तानी पंजाब के ज़िले
श्रेणी:पाकिस्तान के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
सियालकोट ज़िला

thumb|230px|पाकिस्तानी पंजाब प्रांत में सियालकोट ज़िला (लाल रंग में)
सियालकोट (उर्दू: , अंग्रेज़ी: Sialkot) पाकिस्तान के पंजाब प्रांत का एक ज़िला है। सियालकोट ज़िले की राजधानी सियालकोट शहर है। इस ज़िले की चार तहसीलें हैं - डसका, पसरूर, सम्बड़ियाल और सियालकोट। यह ज़िला पाकिस्तानी पंजाब प्रान्त के पूर्वोत्तर में स्थित है। इसकी सीमाएँ पश्चिमोत्तर में गुजरात ज़िले से, पूर्वोत्तर में भारत के जम्मू ज़िले से, दक्षिण पूर्व में नारोवाल ज़िले सेऔर दक्षिण-पश्चिम में गुजराँवाला ज़िले से लगतीं हैं।

 विवरण 
सियालकोट ज़िले में सन् २०११ में ४२,००,००० लोगों की आबादी थी। इसका क्षेत्रफल क़रीब ३,०१६ वर्ग किमी है। इस ज़िले का नाम प्राचीन शक राजा सालिवाहन पर पड़ा है और इसका सम्बन्ध उसके प्रसिद्ध पुत्र राजा रसालू से भी है जिसपर पंजाबी लोक-संस्कृति में कथाएँ और गाने हैं। सियालकोट ज़िले का पसरूर शहर एक प्राचीन स्थल है जिसकी स्थापना पारस राम नामक एक ब्राह्मण ने की थी। प्रथम मुग़ल साम्राज्य सम्राट बाबर ने अपने बाबरनामा में भी पसरूर का ज़िक्र किया है कि वह वहाँ रुका था। इस क्षेत्र पर समय-समय पर पड़ोस के जम्मू राजाओं का क़ब्ज़ा होता रहता था। मुग़ल साम्राज्य के कमज़ोर पड़ने पर यहाँ रणजीत सिंह देव नामक एक डोगरा राजा का शासन हो गया जिसने इस क्षेत्र पर अफ़्ग़ानिस्तान के दुर्रानी साम्राज्य के फैलने पर अहमद शाह दुर्रानी कि अधीनता स्वीकार ली।Imperial gazetteer of India, Sir William Wilson Hunter, Great Britain. India Office, Clarendon Press, 1908, ... On the decline of the Mughal empire Ranjit Singh Deo, Rajput, a hill chief, extended his sway ... Before his death in 1773 Ranjit Deo had secured possession of the whole District, except Sialkot town and its dependencies ... सिख साम्राज्य के उभरने पर यहाँ उसका राज आया। आज़ादी से ठीक पहले सियालकोट ज़िले में मुस्लिमों कि बहुतायत थी हालांकि सियालकोट शहर में हिन्दू बहुत थे। प्रसिद्ध कवि अलामा इकबाल, भारतीय अभिनेता ए के हंगल और प्रसिद्ध पुराने हिंदी-फिल्म नायक राजेंद्र कुमार सभी सियालकोट में पैदा हुए थे।Sialkot-born Indian actor Hangal battling illness, Pakistan Today, 19 Feb 2011, ... Sialkot-born actor, AK Hangal who belonged to the Kashmiri Pandit community, is suffering from serious old-age problems these days. Hangal was born in Sialkot in 1917 ...

 सियालकोट ज़िले के कुछ नज़ारे 

 इन्हें भी देखें 
 पाकिस्तानी पंजाब
 गुज्जर लोग
 गुजराँवाला

 बाहरी कड़ियाँ 
 गुजराँवाला शहर की सैर, यू-ट्यूब पर छोटी फ़िल्म

 सन्दर्भ 

श्रेणी:पाकिस्तानी पंजाब के ज़िले
श्रेणी:पाकिस्तान के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
लक्की मरवत ज़िला

thumb|230px|ख़ैबर-पख़्तूनख़्वा प्रांत में लक्की मरवत ज़िला (पीले रंग में)
लक्की मरवत (<smaller>उर्दू और पश्तो: , अंग्रेज़ी: Lakki Marwat</small>) पाकिस्तान के ख़ैबर-पख़्तूनख़्वा प्रांत के दक्षिणी भाग में स्थित एक ज़िला है। यह कभी बन्नू ज़िले का हिस्सा हुआ करता था, लेकिन १ जुलाई १९९२ को इसे एक अलग ज़िले का दर्जा दे दिया गया।

 नाम की उत्पत्ति 
'लक्की मरवत' का नाम कैसे पड़ा इस पर दो कहानियाँ बताई जाती हैं। एक कथा यह है कि बहुत पहले यहाँ मरवत क़बीले और वज़ीर क़बीले के बीच युद्ध हुआ था। इसके लिए मरवत क़बीले वालों ने एक लगभग लाख आदमियों की फ़ौज तैयार कर ली, जिस से इस स्थान का नाम 'लक्खी मरवत' पड़ा जो बिगड़कर 'लक्की मरवत' बन गया। दूसरी कथा यह है कि प्राचीन काल में इसके मुख्य शहर की स्थापना एक लक्की राम या लुक्को राम नामक हिन्दू व्यापारी ने की थी। उसके और मरवत क़बीले के नामो को जोड़कर 'लक्की मरवत' नाम पड़ गया।

 विवरण 
लक्की मरवत ज़िले में सन् १९९८ में ४,९०,०२५ लोगों कि आबादी थी। इसका क्षेत्रफल क़रीब ३,१६४ वर्ग किमी है। यहाँ ज़्यादातर पश्तो बोली जाती है हालांकि कुछ लोग हिन्दको नाम की एक पंजाबी उपभाषा भी बोलते हैं। इस ज़िले में मरवत क़बीले के पश्तून लोगों की बहुतायत है। यहाँ के अधिकतर गाँवों और क़स्बों ने नाम 'ख़ेल' से अंत होते हैं, जैसे कि आबा ख़ेल, डल्लो ख़ेल, ग़ज़नी ख़ेल, तितर ख़ेल, ज़ंगी ख़ेल, वग़ैराह। पश्तो में 'ख़ेल' () का अर्थ 'ख़ानदान' या 'बिरादरी' से मिलता-जुलता होता है। ध्यान दीजिये कि इन नामों में 'ख़' का उच्चारण 'ख' से ज़रा भिन्न होता है।

इस ज़िले का मौसम काफ़ी गरम है। गर्मियों में ४२ से ४५ सेंटीग्रेड तक का तापमान होता है और लू भी चलती है। सर्दियों में अधिक सर्दी नहीं होती और इस क्षेत्र में आम तौर पर बर्फ़ नहीं पड़ती है। यहाँ वर्षा काफ़ी कम गिरती है, हालांकि जुलाई और अगस्त के महीने में हलकी-सी और कम समय के लिए कभी-कभी पड़ जाती है। ज़िले में कुछ पहाड़ियाँ और कुछ रेतीले मैदान हैं। यहाँ की सबसे मुख्य नदी कुर्रम नदी है। एक गम्बीला नामक नदी भी महत्व रखती है जिसका पानी कुर्रम में ही जा मिलता है।

 इन्हें भी देखें 
 ख़ैबर-पख़्तूनख़्वा
 पश्तो
 पेशावर
 कुर्रम नदी

 सन्दर्भ 

श्रेणी:ख़ैबर-पख़्तूनख़्वा के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
कोहाट ज़िला

thumb|230px|ख़ैबर-पख़्तूनख़्वा प्रांत में कोहाट ज़िला (लाल रंग में)
कोहाट (उर्दू: , पश्तो: , अंग्रेज़ी: Kohat) पाकिस्तान के ख़ैबर-पख़्तूनख़्वा प्रांत का एक ज़िला है। यह करक ज़िले के उत्तर में और फ़ाटा नाम के क़बीलाई इलाक़ों के दक्षिण में स्थित है। इसमें बहुत से पश्तून क़बीलों के लोग रहते हैं, जैसे कि अफ़रीदी, ख़टक, बन्गश और ओरकज़ई। इस पूरे क्षेत्र में पश्तो बोली जाती है। कोहाट दो तहसीलों में बँटा हुआ है - कोहाट तहसील और लाची तहसील।

 इतिहास 
कोहाट ज़िले में सन् १९९८ में ५,६२,६४४ लोगों कि आबादी थी। इसका क्षेत्रफल क़रीब २,५४५ वर्ग किमी है। यहाँ पर १४वीं सदी ईस्वी में अफ़रीदी, ख़टक और बन्गश क़बीलों के पठान लोग आकर बस गए और अपना राज चलने लगे। १९वीं सदी में पंजाब से फैल रहे सिख साम्राज्य ने कोहाट पर क़ब्ज़ा कर लिया और अपनी हुकूमत चलाई। १८३६ में सिख साम्राज्य के पतन के साथ-साथ टेरी नामक शहर के नवाब ने यहाँ अपना राज आरम्भ कर दिया। २८ मार्च १८४९ को पंजाब के साथ-साथ कोहाट भी भारत में ब्रिटिश राज का हिस्सा बन गया। अंग्रेज़ों ने यहाँ राज तो चलाया लेकिन स्थानीय लोग हमेशा उनके विरुद्ध समय-समय पर उपद्रव करते रहे।

 इन्हें भी देखें 
 ख़ैबर-पख़्तूनख़्वा
 पश्तो
 पेशावर

 सन्दर्भ 

श्रेणी:ख़ैबर-पख़्तूनख़्वा के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
करक ज़िला

thumb|230px|ख़ैबर-पख़्तूनख़्वा प्रांत में करक ज़िला (लाल रंग में)
करक (उर्दू: , पश्तो: , अंग्रेज़ी: Karak) पाकिस्तान के ख़ैबर-पख़्तूनख़्वा प्रांत का एक ज़िला है। यह कोहाट ज़िले के दक्षिण में, बन्नू और लक्की मरवत ज़िलों के उत्तर में स्थित है। पेशावर से कराची जाने वाले सिन्धु राजमार्ग के रस्ते में आने वाला यह ज़िला ख़ैबर-पख़्तूनख़्वा की राजधानी पेशावर से १२३ किलोमीटर की दूरी पर है। कहा जाता है कि करक पाकिस्तान का इकलौता ज़िला है जिसमें केवल एक ही पश्तून क़बीले के लोग रहते हैं और यह ख़टक कबीला है।

 विवरण 
करक ज़िले में सन् १९९८ में ४,३०,७९६ लोगों कि आबादी थी। इसका क्षेत्रफल क़रीब ३,३७२ वर्ग किमी है। १९४० से लेकर १९८२ तक यह कोहाट ज़िले का हिस्सा था, लेकिन १ जुलाई १९८२ को इसे एक अलग ज़िले का दर्जा दे दिया गया। इसकी राजधानी टेरी नामक शहर है और किसी ज़माने में टेरी नवाब का इस पूरे ज़िले पर राज हुआ करता था। यहाँ के लोग ख़टक क़बीले के बरक उपक़बीले के पठान हैं और इस पूरे क्षेत्र में पश्तो बोली जाती है।

 इन्हें भी देखें 
 ख़ैबर-पख़्तूनख़्वा
 पश्तो
 पेशावर

 सन्दर्भ 

श्रेणी:ख़ैबर-पख़्तूनख़्वा के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
हंगू ज़िला

thumb|230px|ख़ैबर-पख़्तूनख़्वा प्रांत में हंगू ज़िला (लाल रंग में)
हंगू (उर्दू: , पश्तो: , अंग्रेज़ी: Hangu) पाकिस्तान के ख़ैबर-पख़्तूनख़्वा प्रांत का एक ज़िला है। यह कोहाट ज़िले के पश्चिम में और करक ज़िले के उत्तर-पश्चिम में स्थित है। इसकी उत्तरी सीमा ओरकज़​ई एजेंसी, पश्सिमोत्तरी सीमा कुर्रम एजेंसी और दक्षिणी सीमा उत्तरी वज़ीरिस्तान से लगती है जो तीनों पाकिस्तान के संघ शासित क़बाईली क्षेत्र में आते हैं।

 विवरण 
हंगू ज़िले में सन् १९९८ में ३,१४,५२९ लोगों की आबादी थी। इसका क्षेत्रफल क़रीब १,०९७ वर्ग किमी है। ३० जून १९९६ तक यह कोहाट ज़िले का हिस्सा था, लेकिन उस दिन इसे एक अलग ज़िले का दर्जा दे दिया गया। ख़्वाजा ख़िज़र (उर्फ़ जौज़रा) नाम का गाँव अब इन दोनों ज़िलों की आपसी सीमा है। इसकी राजधानी भी हंगू नामक शहर है। यहाँ के लोग बंगश और अन्य क़बीलों के पठान हैं और इस पूरे क्षेत्र में पश्तो बोली जाती है।Journal of a political mission to Afghanistan, in 1857, under Major (now Colonel) Lumsden: with an account of the country and people, Henry Walter Bellew, Smith, Elder and Co., 1862, ... The inhabitants of the Hangu district are " Ban- gash," or " Bangakh " Pathans. They keep large flocks of cattle, goats, and sheep, but have few horses or camels. They are principally occupied in the culture of the ground ...

 हंगू ज़िले के कुछ नज़ारे 

 इन्हें भी देखें 
 ख़ैबर-पख़्तूनख़्वा
 पश्तो
 पेशावर

 सन्दर्भ 

श्रेणी:ख़ैबर-पख़्तूनख़्वा के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
डेरा इस्माइल ख़ान ज़िला

thumb|alt=डेरा इस्माइल ख़ान ज़िला |डेरा इस्माइल ख़ान ज़िला
पाकिस्तान के उत्तर पश्चिम सीमांत प्रान्त का एक जिला।

श्रेणी:ख़ैबर-पख़्तूनख़्वा के ज़िले‎
श्रेणी:पाकिस्तान के ज़िले
टांक ज़िला

thumb|230px|ख़ैबर-पख़्तूनख़्वा प्रांत में टांक ज़िला (गाढ़े नारंगी रंग में)
टांक (उर्दू: , टांक; पश्तो: , टक; सराइकी: , टंक; अंग्रेज़ी: Tank) पाकिस्तान के ख़ैबर-पख़्तूनख़्वा प्रांत का एक ज़िला है। यह पहले डेरा इस्माइल ख़ान ज़िले का हिस्सा हुआ करता था।

 विवरण 
टांक ज़िले में ८५% लोग पश्तो बोलने वाले पश्तून लोग हैं और बाक़ी सराइकी बोलते हैं (जो पंजाबी भाषा और सिन्धी भाषा से प्रभावित एक हिन्द-आर्य भाषा है)। इस ज़िले में सन् १९९८ में २,३८,२१६ लोगों की आबादी थी। इसका क्षेत्रफल क़रीब १,६७९ वर्ग किमी है। यहाँ गर्मियों में बहुत गर्मी पड़ती है और तापमान ४८° सेंटीग्रेड तक पहुँच जाता है, फिर भी सर्दियों में इस से पश्चिम के इलाक़ों में ज़बरदस्त सर्दी पड़ती है जिस से वहाँ के बहुत से लोग अक्सर अपनी सर्दियाँ इस ज़िले में गुज़ारते हैं।1998 district census report, Population Census Organisation, Statistics Division, Government of Pakistan, 1999

 इन्हें भी देखें 
 ख़ैबर-पख़्तूनख़्वा
 पश्तो
 पेशावर

 सन्दर्भ 

श्रेणी:ख़ैबर-पख़्तूनख़्वा के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
पेशावर ज़िला

thumb|alt=पेशावर ज़िला |पेशावर ज़िला
पाकिस्तान के उत्तर पश्चिम सीमांत प्रान्त का एक जिला।

श्रेणी:ख़ैबर-पख़्तूनख़्वा के ज़िले‎
श्रेणी:पाकिस्तान के ज़िले
मर्दान ज़िला

thumb|alt=मर्दान ज़िला |मर्दान ज़िला
पाकिस्तान के उत्तर पश्चिम सीमांत प्रान्त का एक जिला।

श्रेणी:ख़ैबर-पख़्तूनख़्वा के ज़िले‎
श्रेणी:पाकिस्तान के ज़िले
खुलना विभाग

ढाका बांग्लादेश का एक उपक्षेत्र है इसका मुख्यालय खुलना है। इस उपक्षेत्र या प्रान्त में १० जिले हैं।

बगेरहाट, चौडांगा, जैसोर, झेनईदह, खुलना, कुश्तिया, मगुरा, मेहरपुर, नराइल, सतखीरा

श्रेणी:बांग्लादेश के विभाग
श्रेणी:खुलना विभाग
बरिशाल विभाग

बारीसाल विभाग बांग्लादेश का एक विभाग है इसका मुख्यालय बारीसाल है। इस उपक्षेत्र या प्रान्त में ६ जिले हैं।
बरगुना, बारीसाल, भोला, झालोकटी, पतुआखाली, पीरोजपुर ।

श्रेणी:बांग्लादेश के विभाग
*
मानिकगंज जिला

मानिकगंज जिला () बांग्लादेश के केंद्रीय अंचल के ढाका विभाग का एक प्रशासनिक अंचल है।

सन्दर्भ

श्रेणी:ढाका उपक्षेत्र के जिले
नेत्रोकोना जिला

नेत्रोकोना जिला () बांग्लादेश के उत्तर अंचल के मय़मनसिंह विभाग का एक प्रशासनिक ज़िला है। 

श्रेणी:ढाका उपक्षेत्र के जिले
नवाबगंज जिला

नवाबगंज जिला वा चपैनवाबगंज जिला (,  चाँपाइनवाबगञ्ज जेला) बांग्लादेश के उत्तर अंचल के राजशाही विभाग का एक प्रशासनिक अंचल है।

सन्दर्भ

श्रेणी:राजशाही उपक्षेत्र के जिले
खागड़ाछड़ि जिला

खागड़ाछड़ि जिला () बांग्लादेश के दक्षिण-पूर्व अंचल के चट्टग्राम विभाग का एक प्रशासनिक अंचल है। 
left|thumb|300px|बीजू-छेंगी नदी के किनारे उत्सव मनाते हुए खागड़ाछड़ि जिले के चकमा लोग

सन्दर्भ

श्रेणी:चटगाँव उपक्षेत्र के जिले
*
सामजिक पूंजी

सामजिक पूंजी -यह समाजशास्त्र में विक्सित की गयी एक नवीन अवधारणा है जिसके अनुसार सामजिक सम्बन्ध भी उत्पादकता को बढाते है जैसे कालेज शिक्षा और पेचकस किसी की उतापदाक्कता बढ़ा देहते है वैसे ही अनेक समूहों की सदस्यता और संपर्क भी उसकी उत्पादकता को बढ़ा देते है, यही कारण है की समाज में आज शोशल नेट्वर्किंग का इतना महत्त्व बढ़ गया है, ऑरकुट जैसे वेबसाइट के प्रचार के पीछे यह एक महत्वपूर्ण कारण है

श्रेणी:समाज
सांस्कृतिक भेद

कलह, असाम्यता, भ्रम, या संघर्ष उनके सांस्कृतिक वातावरण में बदलाव के बीच में लोगों द्वारा अनुभव की एक असहज भावना है। परिवर्तन अक्सर, अस्पष्टीकृत या अप्रत्याशित नहीं हैं सांस्कृतिक गतिशीलता के विभिन्न प्रकार के कारण समझ में नहीं आता.

श्रेणी:समाज
अमीन सयानी

अमीन सयानी (21 दिसंबर 1932 - 20 फरवरी 2024) भारत के एक मशहूर रेडियो संचालक या अनाउन्सर थें। इन्होंने सिर्फ़ भारत में ही नहीं बल्कि एशिया में भी ख्याती पाई। इनका मशहूर कार्यक्रम "बिनाका गीतमाला" रेडियो सिलोन से प्रसारित होता था। इनकी नकल कर आज भी कई रेडियो संचालक खुद को संवारने में कामयाब हुए हैं। इनके बात करने की शैली "बहनों और भाइयो" की काफ़ी सराही गई। इन्हों ने 54,000 रेडियो कार्यक्रम किये और 19,000 स्पाट्स या जिंगल्स किये। इनका रेडियो सफ़र 1951 में शुरू हुआ था।

निधन

अमीन सायानी का निधन 91 वर्ष की अवस्था मे ह्रदयाघात के कारण हुआ, मंगलवार 20 फरवरी 2024 की रात उन्हें मुंबई स्थित उनके आवास पर हार्ट अटैक आया, उन्हें अस्पताल ले जाया गया उनका इलाज करने का प्रयास किया गया लेकिन देर रात उन्हें डॉक्टरों ने मृत घोषित कर दिया, उनकी मृत्यु की खबर की पुष्टि अगले दिन 21 फरवरी को उनके पुत्र राजिल सायानी ने की

सन्दर्भ

श्रेणी:मनोरंजन
सामानी साम्राज्य

सामानी साम्राज्य मध्य एशिया तथा ख़ोरासान का एक मध्यकालीन (819-999) साम्राज्य था जिसकी राजधानी बुखारा एक समय इस्लाम की राजधानी बग़दाद की बराबरी करता था। इसके शासक सुन्नी मुसलमान थे जो जरदोश्त के धर्म से परिवर्तित होकर मुस्लिम बने थे। यह फ़ारस के केन्द्रीय सासानी साम्राज्य के अरबों द्वारा फ़तह के बाद एक प्रमुख राज्य था जो इस्लाम का दूसरा केन्द्र भी माना जाता था। ध्यातव्य है कि बुखारा, यानि सुन्नी सामानी और अरब दुनिया (सुन्नी) के मध्य केन्द्रीय ईरान के लोग शिया हैं (और थे)।

thumb|left|100px|सामानी काल का एक कलात्मक कटोरा।Bowl with white slip, incised design, colored, and glazed. Excavated at Sabz Pushan, Neishapur, Iran. 9th-early 10th century. New York Metropolitan Museum of Art.

 महत्व 

सामानी साम्राज्य को ताज़िक तथा उज़्बेक राष्ट्रों की नींव भी कहा जाता है। ये क्षेत्र इससे पहले ईरानी (फ़ारसी) नियंत्रण में रहे थे। इस संपूर्ण क्षेत्र को आज भी वृहत ईरान का अंग समझा जाता है।

 सन्दर्भ 

श्रेणी:वृहत्तर ईरान
अदनान सामी

thumb|अदनान सामी
अदनान सामी एक भारतीय गायक, संगीतकार और अभिनेता हैं। 2016 में वह भारतीय नागरिक बन गए। 26 जनवरी 2020 को उन्हें पद्मश्री से सम्मानित किया गया। 

 जीवनी 
अदनान सामी का जन्म १५ अगस्त, १९७३ को लंदन, यूनाइटेड किंगडम में हुआ। उनके पिता, अरशद सामी खान पाकिस्तान के राजनयिक थे और उन्होंने शास्त्रीय तथा जैज़ संगीत में प्रशिक्षण ली हुई थी। पाकिस्तानी गायक अदनान सामी को 1 जनवरी 2016 को भारत सरकार द्वारा  भारतीय नागरिकता प्राप्त हुई।

 डिस्कोग्राईफ़ी 
वर्षएलबंबगानासाथी गायक1990लाइव इन कराची1. "दुर्गा"ज़ाकिर हुसैन2. "लोक गीत"ज़ाकिर हुसैन3. "जैज़ पीस"ज़ाकिर हुसैन4. "बगेश्री"ज़ाकिर हुसैन1990अक्सटेसी 1. "राग बैरागी"ज़ाकिर हुसैन2. "एनड्ब्ल्यूएफ़पी से लोग धुन"ज़ाकिर हुसैन3. "धुन इन मिश्र खमज"ज़ाकिर हुसैन4. "धुन इन पिलुज़ाकिर हुसैन1991राग टाइम1. "वहीं कहीं पावोगी"2. तेरी याद आती है3. "राग टाइम"4. "कहाँ बस गये हो"5. "आय कैन नेवर"6. "फील योवर सॉल"7. "बर्निंग फॉर यू"1992बहता दरिया1. "दुर्गा"1995सरगम1. "ऐ खुदा, ऐ खुदा"2. "सुहानी रुठ आयी"हामिद अली खान, हदिक़ा कियानी3. "पल दो पल के"4. "भीगा हुआ मौसम"5. "चमकी कीरण"हामिद अली खान6. "कब से खिली हो"महाराज ग़ुलाम हुसैन कथक, हदिक़ा कियानी7. "क्या है ये उलझन"हदिक़ा कियानी8. "ज़रा ढोलकी बजावो"आशा भोंसले9. "प्यार बिना जीना नहीं"हदिक़ा कियानी10. "बरसे बादल"हदिक़ा कियानी11. "वो मुझे याद"हदिक़ा कियानी1997बदलते मौसम1. "बदलते मौसम"2. "कभी नज़र मिलावो"आशा भोंसले3. "बाहों के घेरे"4. "पहली वारी"5. "हम फिर मिलेंगे"6. "दिल तो मेरा"7. "कोई रहता है"8. "आवो ना"9. "नखरा उस का"2000ऑलवेज योवर्स1. "भीगा मौसम"आशा भोंसले2."भीगी भीगी रातों में"3. "भीगी भीगी रातों में (धीमा)"4. "लिफ़्ट करा दे"Ft गोविन्दा5. "मेहंदी मसाला"आशा भोंसले6. "प्यार बिना"आशा भोंसले2002तेरा चेहरा1. "कभी नहीं"Ft.अमिताभ बच्चन2. "मेरी याद"3. "नैन से नैन"4. "रूठे हुये"5. "सांसों में"6. "तेरा चेहरा"  रानी मुखर्जी7. "तेरी बाहों में"8. "तेरे बिना"2003कभी नज़र मिलावो1. "कभी नज़र मिलावो"आशा भोंसले2. "प्यार है"आशा भोंसलेe. "ढोलकी"आशा भोंसले2004तेरी कसम1. "कसम"2. "माहिया"3. "कभी ऐसा लगे"4. "पल दो पल"5. "चाँद निकला"6. "तौबा!"7. "पूछो..."8. "बेस्ट फ्रेंड!"2007किसी दिन1.असलाम वालिकुम2.बारिश3.बारिश (धीमा)4."देखो जानेमन"5."झरोंखा"6."किसी दिन"7."किसी दिन (रिमिक्स)"8."कोई रहता है"9."सरगोषी"10."तेरी याद"11."तेरी याद (रिमिक्स)"12."बेस्ट फ्रेंड"2009एक लड़की दीवानी सी1. "चलो"2. "देखा तुझे" तुलसी कुमार3. "एक लड़की"4. "लैला"5. "लेट्स गो मुम्बई सिटी" जर्मेन जैक्सन6. "लेट्स गो मुम्बई सिटी (रिमिक्स)"7. "महफ़ूज़"8. "शर्मिली"9. "तु सलामत रहे"2013प्रेस प्ले1. "अली अली"2. "रोया"3. "मेरे बाप"4. "कुड़ी टाइट"5. "मैं तेरे साथ हूँ"6. "करूँ ना याद"7. "बाबा"8. "दुआ दे"9. "अली अली (रिमिक्स)"10. "रोया (रिमिक्स)"11. "द अज़ान (प्रार्थना)"

इन्हें भी देखें
 जावेद जाँनिसार अख्तर

सन्दर्भ

बाहरी कड़ियाँ

सामी, अदनान
श्रेणी:1971 में जन्मे लोग
श्रेणी:जीवित लोग
झापा जिला

झापा जिल्ला नेपाल के पूर्वांचल विकास क्षेत्र के मेची अंचल में स्थित एक अत्याधिक उर्वर एवं घना वस्ती समेटा हुआ जिल्ला हैं। इस जिल्ला का क्षेत्रफल १६०६ बर्ग कि॰मी॰ और जनसंख्या ८ लाख से ज्यादा हैं। इस जिल्ला के पूर्व और दक्षिण में भारत, उत्तर में इलाम, पश्चिम में मोरंग जिल्ला हैं। मानव बिकास सूचकांक में झापा जिल्ला तिसरे स्थानमे है।ईश जिल्लेमे ७ नगरपालिका और ३७ गा बि स है।जिल्लामे ७ निर्वाचन क्षेत्र है।

 सन्दर्भ 

श्रेणी:नेपाल के जिले
श्रेणी:प्रदेश संख्या १
कर्णाली अंचल

नेपालके 14 अंचलोंमेसे कर्णाली सबसे विकट अंचल है।| क्षेत्रफलके हिसाबसे यह नेपालका सबसे बडा अंचल है। यहँ कुल 5 जिले हैं | लेकिन अभी भि यहाँके सभी जिलोंमे पक्की रोड नहीं पहुचा है | हमेशासे नेपाल सरकारसे सौतेला व्यवहार किया गया है ईस अंचलके लिए | यहाँ वहुमुल्य बुटी/किट यार्सागुम्बा भि पायाजाता है |

श्रेणी:नेपाल के पूर्व शासन प्रणाली
श्रेणी:मध्य-पश्चिमांचल विकास क्षेत्र
भोजपुर जिला, नेपाल

भोजपुर जिला पूर्वी नेपाल के राज्य संख्या १ (कोशी प्रान्त) में स्थित है। इस जिले का क्षेत्रफल 1,507 किमी² तथा जनसंख्या 182,459 (2011) है। इसका मुख्यालय भोजपुर है।

श्रेणी:नेपाल के जिले
श्रेणी:प्रदेश संख्या १
धनुषा जिला

thumb|right| जनकपुर में स्वयंबर के दौरान भगवान राम के द्वारा शिव धनुष तोड़ने से संबंधित रवी वर्मा की पेंटिंग

यह नेपाल के जनकपुर प्रान्त का एक जिला है। यह हिंदुओं का एक पवित्र तीर्थ स्थल है।
 
 इतिहास 
रामायण कथा के अनुसार स्वयंबर के शर्तों को प्राप्त करने के पश्चात यहीं पर राजा जनक की पुत्री सीता और दशरथ के पुत्र राम का विवाह संपन्न हुआ था। कहा जाता है कि रामायण काल में मिथिला नगर के परकोटा के बाहर इसी स्थान पर सिरध्वज जनक की तनया सीता के स्वयंबर के काल में धनुष-खंडन-यज्ञ का आयोजन किया गया था। इसी कारण से इस स्थान को 'रन्गभूमि' की संज्ञा भी प्राप्त हुयी। यहाँ विशाल शिव धनुष का एक खंड पृथवि पर पड़ा बताया जाता है। जनता उसकी पूजा करती है। जनकपुर के तीर्थार्थी प्राय: धनुषा जाकर धनुष खंड का दर्शन-पूजन करते हैं।मिथिला का इतिहास, लेखक : राम प्रकाश शर्मा, प्रकाशक : कमेश्वर सिंह दरभंगा संस्कृत विश्वविद्यालय दरभंगा, प्रकाशन वर्ष :1979, पृष्ट : 477

 यातायात और संचार सुविधाएं 
नेपालके जनकपुर से यह सड़क मार्ग से जुड़ा है। यह जनकपुर से लगभग 10 मिल उत्तर की ओर है। यहाँ काठमाण्डू से सीधे सड़क मार्ग से पहुंचा जा सकता है। भारत के लोगों के लिए बिहार की राजधानी पटना से मुजफ्फरपुर और सीतामढ़ी के भिट्ठामोड़ होते हुये यहाँ पहुंचाना बेहद सुगम है।

 सन्दर्भ 

श्रेणी:नेपाल के जिले
तनहुँ जिला

तनहुँ जिला नेपाल के पश्चिमांचल विकास क्षेत्र के गण्डकी अंचल में स्थित एक अत्याधिक उर्वर एवं घना वस्ती वाली जिला हैं। इस जिला की क्षेत्रफल १५४६ बर्ग कि॰मी॰ और जनसंख्या करिव ४ लाख हैं। इस जिला के पूर्व में चितवन और गोरखा उत्तर में कास्की और लमजुंग पश्चिम में स्यांजा दक्षिण में पाल्पा और नवलपरासी जिलाएं हैं। इस जिले का केन्द्र दमाैली (डमाैली) है, जाे मादी नदी के तटपर अवस्थित है।

इसी जिले के चुँदी रम्घा ग्राम में १८१४ जुलाइ १० में नेपाली भाषा के अादिकवि भानुभक्त अाचार्यका जन्म हुअा था।

 सन्दर्भ 

इन्हें भी देखें

श्रेणी:तनहुँ जिला
श्रेणी:Pitambar Bhattarai द्वारा निर्मित पृष्ठ
श्रेणी:नेपाल के जिले
स्यांजा जिला

स्यांजा जिल्ला नेपाल के पश्चिमांचल विकास क्षेत्र के गण्डकी अंचल में स्थित एक अत्याधिक उर्वर एवं घना वस्ती समेटा हुआ जिल्ला हैं। इस जिल्ला का क्षेत्रफल १६६४ बर्ग कि॰मी॰ और जनसंख्या करिव ४ लाख हैं।  इस जिल्ला के पूर्व में तनहुँ, उत्तर में कास्की, पश्चिम में पर्वत और गुल्मी जिल्लाएं हैं।

 सन्दर्भ 

इन्हें भी देखें

श्रेणी:स्यांजा जिल्ला
श्रेणी:नेपाल के जिले
पाल्पा जिला

पाल्पा जिला नेपाल के पश्चिमांचल विकास क्षेत्र के लुम्बिनी अंचल में स्थित एक अत्याधिक उर्वर एवं घना वस्ती समेटा हुवा जिला हैं। इस जिला का क्षेत्रफल १३७३ बर्ग कि॰मी॰ और जनसंख्या करिव ३ लाख हैं। इस जिला के पूर्व में नवलपरासी, उत्तर में गुल्मी, स्यांजा और तनहुँ पश्चिम मे अर्गाखांची और गुल्मी दक्षिण में नवलपरासी और रुपन्देही जिलाएं हैं। ये जिला २७°३४’ से २७°५७’ उत्तरी अक्षांश और ८३°१५’ से ८४°२२’ पूर्वी देशान्तरमें अवस्थित हैं। 

 सन्दर्भ 

इन्हें भी देखें

श्रेणी:पाल्पा जिला
श्रेणी:Pitambar Bhattarai द्वारा निर्मित पृष्ठ
श्रेणी:नेपाल के जिले
लाहान

लाहान (नेपाली: लाहन) दक्षिण-पूर्वी नेपाल के सागरमाथा क्षेत्र में सिरहा जिले का एक शहर और नगरपालिका है।  यह महेंद्र राजमार्ग से जुड़ा हुआ है, जिसे पूर्व-पश्चिम राजमार्ग भी कहा जाता है। यह राजधानी काठमांडू से लगभग 350 किलोमीटर या 99.3 मील पूर्व में स्थित है। लाहान 26.717 के अक्षांश और 86.483 के देशांतर पर स्थित है। यह समुद्र तल से 111 मीटर की ऊँचाई पर है। यह नेपाली समय क्षेत्र, यूटीसी ऑफसेट: +05: 45 घंटे का अनुसरण करता है।

भारत के लौकहा और थाड़ी से लाहान 18 किमी दक्षिण में है। लाहान थाड़ी को नेपाल के बाकी हिस्सों से जोड़ता है। नेपाल सरकार ने नेपाल में एक समर्पित सीमा शुल्क कार्यालय स्थापित किया है और भारत सरकार ने एक अधीक्षक स्तर के अधिकारी के साथ एक भूमि सीमा शुल्क स्टेशन स्थापित किया है इसलिए इस स्थान पर सरल आयात और निर्यात की अनुमति है।

यहाँ पिछले 20 वर्षों की अवधि में शहरीकरण के कारण जनसंख्या धीरे-धीरे बढ़ी है। सभी विवादों का निपटारा सिरहा स्थित जिला अदालत में होता है।

यातायात
राजबिराज हवाई अड्डा लाहान का निकटतम हवाई अड्डा है, जो लगभग 40 किमी दूर है, जहाँ से दो नियमित उड़ानें राजधानी काठमांडू के लिए संचालित की जाती हैं।Total Distance, Google Maps showing total distance from Lahan to Rajbiraj Airport, February 16 2020
thumb|नेपाल के लाहान में महेंद्र राजमार्ग
यह शहर लौकहा बाजार रेलवे स्टेशन से भी जुड़ा हुआ है, जो पास के भारतीय शहर लौकहा में स्थित है, जो थाड़ी से 18 किमी दक्षिण में है, जो नेपाल और भारत के लोगों के लिए मुख्य प्रवेश और निकास बिंदु में से एक है।

संदर्भ
श्रेणी:सगरमाथा प्रान्त
श्रेणी:नेपाल के शहर
कटारी

कटारी नेपाल के प्रदेश संख्या १ के उदयपुर जिले का एक नगरपालिका है। यह नगर तावा नदी के नजदीक स्थित है, जिस पर १२३.५ मीटर का एक पुल है। यह नगरपालिका दो ग्राम विकास समितियों त्रिवेणी और कटारी को मिलाकर १८ मई २०१४ को बनाया गया था।72 new municipalities announced  My RepublicaGovt announces 72 new municipalities  The Kathmandu Post १९९१ की जनगणना के अनुसार इसकी जनसंख्या ७२३० थी और १४१० घर थें।

सन्दर्भ

बाहरी कड़ी
UN map of the municipalities of Udayapur District
Official blog site

उदयपुर
Category:नेपाल के शहर
Category:कटारी नगरपालिका
श्री तरंग तीर्थ

thumb|right|300px|श्री तरंग तीर्थ या तरंगा मंदिरश्री तरंग तीर्थ नामक इस जैन मंदिर का निर्माण १९२१ में गुजरात के शासक कुमारपाल ने करवाया था। यह कुछ तीर्थों में से एक है जहां श्वेतांबर और दिगंबर दोनों की यात्रा है। अपने शिक्षक आचार्य हेमचंद्र की सलाह के तहत, चोलुक्य राजा कुमारपाल ने ११२१ में सबसे पुराने मंदिर का निर्माण किया था। अजितनाथ का २.७५ मीटर संगमरमर की मूर्ति केंद्रीय मूर्ति है। श्वेतांबर परिसर में सभी १४ मंदिर हैं। लेकिन तारांगा पहाड़ी में पांच अन्य दिगंबर संबद्ध मंदिर भी हैं। जगह ऐतिहासिक रूप से बौद्ध धर्म के साथ भी जुड़ी हुई थी। 
यह जगह प्राचीन काल में तवतूर, तारावार नगर, तरंगिरी और तरनगढ़ आदि के रूप में भी जाना जाता था। आचार्य श्री सोमप्रभू श्रृद्ध ने "कुमारपाल प्रतिबोध" नामक एक पवित्र पुस्तक लिखी। उन्होंने श्री बप्पपुराचार्य की सलाह के अनुसार जैन धर्म को स्वीकार करने के बाद वीएनएस (प्रथम) के ६ वें शताब्दी के दौरान राजा वत्सराय के इस शासक के शासक द्वारा श्रीशक्तिधिष्ठ्री श्री सिध्ददैयिका देवी के मंदिर की स्थापना के बारे में बताया था। 
दोनों श्वेतांबर और दिगंबर के लिए धर्मशाला, भोजांशाल सुविधाओं के साथ उपलब्ध हैं।

श्रेणी:मन्दिर
सम्दर्भ
नवीन चावला

नवीन चावला (जन्म: ३० जुलाई, १९४५) भारत के चुनाव आयुक्त थे। इनका कार्यकाल ३० जुलाई २०१० को पूर्ण हुआ। इनका जन्म नई दिल्ली मे हुआ।

 विवाद 
 सन्दर्भ 

श्रेणी:भारत के मुख्य चुनाव आयुक्त
श्रेणी:लोकसभा चुनाव २००९
श्रेणी:1945 में जन्मे लोग
मुख्य चुनाव आयुक्त (भारत)

भारतीय मुख्य चुनाव आयुक्त भारतीय चुनाव आयोग का प्रमुख होता है और भारत में स्वतंत्र एवं निष्पक्ष रूप से राष्ट्र और राज्य के चुनाव करवाने का उत्तरदायी होता हैं। मुख्य चुनाव आयुक्त की नियुक्ति भारत का राष्ट्रपति करता है। 
वर्तमान में भारत के मुख्य निर्वाचन आयुक्त राजीव कुमार है एवं अन्य दो निर्वाचन आयुक्त अरुण गोयल और अनूप चंद्र पांडे हैं

मुख्य चुनाव आयुक्त का कार्यकाल 6 वर्ष या 65 वर्ष की आयु, जो पहले हो, का होता है। चुनाव आयुक्त का सम्मान और वेतन भारत के सर्वोच्च न्यायलय के न्यायधीश के सामान होता है। मुख्य चुनाव आयुक्त को संसद द्वारा महाभियोग पर राष्ट्रपति द्वारा हटाया जा सकता है।

 मुख्य चुनाव आयुक्त 
मुख्य चुनाव आयुक्तों की सुची
 :
क्र.  नाम  चित्रकार्यकाल 01  सुकुमार सेन  75px २१ मार्च १९५०  १९ दिसम्बर १९५८02 के. वी. के. सुंदरम  २० दिसम्बर १९५८ ३० सितंबर १९६७03 एस. पी. सेन वर्मा   १ अक्टूबर १९६७  ३० सितंबर १९७२ 4डॉ॰ नगेन्द्र सिँह  1 अक्टूबर 1972  6 फ़रवरी 19735टी. स्वामीनाथन  7 फ़रवरी 1973  17 जून 19776एस. एल. शकधर : 18 जून 1977  17 जून 198207आर. के. त्रिवेदी  18 जून 1982  31 दिसम्बर 198508 आर. वी. एस शास्त्री  1 जनवरी 1986  25 नवम्बर 199009वी. एस. रमादेवी 75px 26 नवम्बर 1990  11 दिसम्बर 199010टी. एन. शेषन  12 दिसम्बर 1990  11 दिसम्बर 199611एम. एस. गिल 12 दिसम्बर 199613 जून 200112 जे. एम. लिंगदोह 14 जून 2001  7 फ़रवरी 200413 टी. एस. कृष्णमूर्ति 8 फ़रवरी 2004 15 मई 200514बी. बी. टंडन 16 मई 2005 28 जून 200615एन गोपालस्वामी 29 जून 2006  20 अप्रैल 200916नवीन चावला  21 अप्रैल 2009 29 जुलाई 201017 शाहबुद्दीन याकूब कुरैशी  30 जुलाई 2010  10 जून 201218वी. एस. संपत  11 जून 2012 15 जनवरी 201519 एच॰ एस॰ ब्रह्मा 16 जनवरी 2015 18 अप्रैल 201520 नसीम जैदी  19 अप्रैल 2015 5 जुलाई 201721 अचल कुमार ज्योति  6 जुलाई 2017  22 जनवरी 201822 ओम प्रकाश रावत  23 जनवरी 2018  1 दिसम्बर 201823 सुनील अरोड़ा 75px2 दिसंबर 2018 12 अप्रैल 202124सुशील चंद्रा13 अप्रैल 202114 मई 202225राजीव कुमार75px15 मई 2022वर्तमान

 बाहरी कड़ियाँ 
 मुख्य चुनाव आयुक्त (indian-elections.com)

सन्दर्भ

श्रेणी:भारत के मुख्य चुनाव आयुक्त
गाज़ा पट्टी

ग़ज़ा पट्टी इस्रायल के दक्षिण-पश्चिम में स्थित एक 6-10 कि॰मी॰ चौड़ी और कोई 45 कि॰मी॰ लम्बा क्षेत्र है।"Mideast accord: the overview; Rabin and Arafat sign accord ending Israel's 27-year hold on Jericho and the Gaza Strip". Chris Hedges, New York Times, 5 May 1994. इसके तीन ओर इसरायल का नियन्त्रण है और दक्षिण में मिस्र है। हालाँकि जमीन के सिर्फ दो तरफ इसरायल है पर पश्चिम की दिशा में भूमध्यसागर में इसकी जलीय सीमा इसरायल द्वारा नियन्त्रित होती है।

इसका नाम इसके प्रमुख शहर ग़ज़ा (उच्चारण ग़ाज़्ज़ा भी होता है) पर पड़ा है। इसका दूसरा प्रमुख शहर इसके दक्षिण में स्थित राफ़ा है जो मिस्र की सीमा से लगा है। गजापट्टी में कोई 25 लाख लोग रहते हैं जिसमें कोई 4 लाख लोग अकेले गाज़ा शहर में रहते हैं।

 इतिहास 

गज़ापट्टी का इतिहास तो 1948 में इस्राइल के निर्माण के साथ शुरु होता है पर इस क्षेत्र के सम्पूर्ण इतिहास के लिए इसरायल का इतिहास देखा जा सकता है। 1948 में इसरायल के निर्माण के बाद यहाँ बसे अरबों के लिए अर्मिस्टाइस रेखा बनाई जिसके तहत गजा पट्टी में अरब, जो सुन्नी मुस्लिम हैं, रहेंगे तथा यहूदी इसरायल मे रहेंगे। 1948 से लेकर 1967 तक इसपर मिस्र का अधिकार था पर 1967 के छःदिनी लड़ाई में, जिसमें इसरायल ने अरब देशों को निर्णायक रूप से हरा दिया, इसरायल ने मिस्र से यह पट्टी भी छीन ली जिसके बाद से इसपर इसरायल का नियंत्रण बना हुआ है।

2005 में इसरायल ने फ़िलीस्तीनी स्वतंत्रता संस्था के साथ हुए समझौते के तहत ग़ज़ा और पश्चिमी तट से बाहर हट जाने का फेसला किया। साथ ही इसरायल ने ग़ज़ा तथा पश्चिमी तट पर स्थित यहूदी बस्तियों को भी हटाने का काम शुरु किया। २००७ में हुए चुनाव में हमास ने इसकी सत्ता हथिया ली जो इसरायल और संयुक्त राष्ट्र सहित कई देशों के अनुसार एक आतंकवादी संगठन है। हमास ने पश्चिमी तट पर स्थित अरबों से भी सम्पर्क तोड़ लिया जो 1948 में इसरायल के निर्माण का ही परिणाम हैं और इस कारण गजावासियों से अब तक जुड़े हुए थे।

 2009 का इसराली हमला 
2008 में हुए संघर्ष विराम के बाद ग़ज़ा से हमास ने कई रॉकेट हमले दक्षिणी इसरायल में हुए। इसरायल ने भी कई हमले गाज़ा में किए। 2008 के दिसम्बर के आखिर में इसरायल ने ग़ज़ा पट्टी में अपने नागरिकों की हमास त्यक्त रॉकेटों की हत्या के बदले में हमला किया 
था। इसरायल के 13 लोग मारे गए जिसमें ३ नागरिक तथा 10 सैनिक थे जबकि बदले में ग़ज़ा के कोई 1300 लोग मारे गए। जनवरी में 22 दिन के बाद इसरायल ने एकतरफ़ा संघर्षविराम की घोषणा की। इसके बाद भी गाज़ा से राकेट दागे गए। इसके बाद इसरायल ने दोबारा सैनिक कार्यवाही की धमकी दी है।

 सन्दर्भ 

श्रेणी: मध्य-पूर्व
गोवा का इतिहास

right|thumb|300px|दक्षिण गोवा के उसगलिमल गाँव की चट्टानों पर बनाये गये चित्र ऊपरी पैलियोलिथिक या मेसोलिथिक काल से संबंधित हैं। 
गोवा के लंबे इतिहास की जड़ें प्रागैतिहासिक काल तक जातीं हैं। ]]
right|thumb|300px|ताम्बळी सुरला महादेव मंदिर जिसका निर्माण १२वीं शताब्दी में हुआ था। यह उन गिने-चुने मंदिरों में से है जिन्हें आततायी नष्ट नहीं कर पाये।

गोवा के प्राचीन इतिहास का आरम्भ तीसरी सदी इसा पूर्व से शुरु होती है जब यहाँ मौर्य वंश के शासन की स्थापना हुई थी। बाद में पहली सदी के आरम्भ में इस पर कोल्हापुर के सातवाहन वंश के शासकों का अधिकार स्थापित हुआ और फिर बादामी के चालुक्य शासकों ने इसपर 580 इसवी से 750 इसवी पर राज किया।

 विजयनगर 
इसके बाद के सालों में इस पर कई अलग अलग शासकों ने अधिकार किया। 1312 इसवी में गोवा पहली बार दिल्ली सल्तनत के अधीन हुआ लेकिन उन्हें विजयनगर के शासक हरिहर प्रथम द्वारा वहाँ से खदेड़ दिया गया। अगले सौ सालों तक विजयनगर के शासकों ने यहाँ शासन किया और 1469 में गुलबर्ग के बहामी सुल्तान द्वारा फिर से दिल्ली सल्तनत का हिस्सा बनाया गया। बहामी शासकों के पतन के बाद बीजापुर के आदिल शाह का यहाँ कब्जा हुआ जिसने गोअ-वेल्हा हो अपनी दूसरी राजधानी बनाई।

 पुर्तगाली आगमन 
right|thumb|300px|एक ब्रीच-भरण घूर्णमान बन्दूक (breech-loading swivel gun) जो सम्भवतः १६वीं शताब्दी में गोवा में बनी थी और वहाँ से जापान भेजी गयी थी जहाँ इसका उपयोग ओडा नोबुनागा (Oda Nobunaga) में किया गया था।
1498 में वास्को डी गामा यहाँ आनेवाला पहला युरोपीय यात्री बना जो समुद्र के रास्ते यहाँ आया था। उसके इस सफल अभियान ने युरोप की अन्य शक्तियों को भारत पहुँचने के लिये दूसरे समुद्री रास्तों की तलाश के लिये प्रेरित किया क्योंकि तुर्कों द्वारा पारंपरिक स्थल मार्गों को बंद कर दिया गया था। 1510 में पुर्तगाली नौसेना द्वारा तत्कालीन स्थानीय मुगल राजा को पराजित कर पुर्तगालियों ने यहाँ के कुछ क्षेत्रों पर अपना अधिकार स्थापित किया गया। यहाँ वे अपना एक आधार बनाना चाहते थे जहाँ से वे मसालों का व्यापार कर सकें। सोलहवीं सदी के मध्य तक पुर्तगालियों ने आज के गोवा क्षेत्र में पूरी तरह अपनी स्थिती सुदृढ कर ली थी।

 आर्थिक इतिहास  
सत्रहवीं शताब्दी से सन १९५८ तक गोवा की मुद्रा रुपया थी।  सन १८७१ के बाद गोवा में प्रयोग होने वाले सिक्के कलकत्ता में बनाये गए। यह सिक्के वज़न और चांदी के माप में ब्रिटिश इंडिया के सिक्कों जैसे ही थे। इससे गोवा और बाकी भारत में व्यापार में सरलता हुई। १९५८ में पुर्तगाल सरकार ने गोवा की मुद्रा रूपये से बदल के एस्कुडो कर दी, १ पुराना रुपया ६ एस्कुडो के बराबर था। https://www.tezbid.com/collections/indo-port

 भारतीय अधिकरण 
thumb|सन १९५५ में कुछ निहत्थे गोवावासी सत्याग्रहियों ने पुर्तगाली औपनिवेशिक सरकार के विरुद्ध प्रदर्शन किया। इनमें से कम से कम २२ को पुर्तगालियों ने गोली से मार दिया था। 
19 दिसंबर, 1961 को भारतीय सेना ने यहाँ आक्रमण कर इस क्षेत्र को मुक्त करवाया और गोवा भारत में शामिल हुआ। गोवा तथा इसके उपक्षेत्र दमन एवं दीव को भारत में संविधान के एक संघीय क्षेत्र के रूप में शामिल किया गया। लेकिन 30 मई 1987 को गोवा 56 वां संविधान संशोधन के तहत इसे अलग राज्य का दर्जा दिया गया तथा गोवा भारत का 25 वाँ राज्य बना।

सन्दर्भ

इन्हें भी देखें
गोवा मुक्ति संग्राम
गोवा की मुक्ति

श्रेणी:गोवा का इतिहास